**Кыргыз Республикасынын Кувейт Мамлекетиндеги Элчилигинин**

**Пресс-маалымдоосу**

(18-июнь 2018-жыл)

Кыргыз Республикасынын Кувейт мамлекетиндеги Элчилиги, кыргыз диаспорасы менен биргеликте, жарандардын укуктарын жана кызыкчылыктарын коргоо максатында Элчиликтин ачык эшик күнүн өткөрдү.

Жолугушуунун жүрүшүндө, Кыргыз Республикасынын Кувейт Мамлекетиндеги Атайын жана Толук ыйгарым укуктуу элчиси Самаргүл Адамкулова жана консул Эрлан Үсөнбаев Кувейт Мамлекетиндеги кыргыз жарандардын суроо талаптарын жана каалоо тилектерин бирге угушту. Сүйлөшүү учурунда Элчи жана консул өлкөнүн эрежелери жана мыйзамдары жөнүндө жарандарга түшүндүрүү иштерин жүргүзүштү жана кыргыз жарандарынын актуалдуу маселелерин чечүү боюнча демилге көтөрүүчү тобун түзүү сунушталды, кыргыз жарандарынын арасынан өз ара жардам көрсөтүү жана дайыма байланышта болуп туруу үчүн демилге көтөрүүчү тобу сунушталды жана ал туралуу ой пикирлер айтылды.

Ошондой эле жолугушуу учурунда Элчиликтин өкүлдөрү жана кыргыз диаспорасы КРнын КМги жарандардын укуктарын жана кызыкчылыктарын коргоо боюнча ой пикирлери менен бөлүшүштү.

Бул иш чарада, Кувейт өлкөсүндө эмгектенген жана ЖОЖдордо жана билим берүү мекемелеринде окуган 80ден ашуун кыргыз жарандары катышышты.

Элчиликтин ачык эшик күнүнүн жыйынтыгында майрамдык ифтар уюштурулду.

**Кыргыз Республикасынын**

**Кувейт Мамлекетиндеги Элчилиги**